# Condoleezza Rice

### El Vikipedio

Condoleezza RICE

Condoleezza RICE [kondoLIza RAJS] (naskita je la 14-a de novembro 1954 en Birmingham (Alabamo)) estas ekde la 16-a de novembro 2004 ministro pri eksterlandaj aferoj de Usono. Ŝi estas la dua virino, kiu iam havis tiun oficon (la unua estis Madeleine Albright).

D-rino Rice estis la sola ido de enmigrintoj el Jamajko, pastro kaj instruisto. Laŭdire ŝia nekutima antaŭnomo devenas de la itala esprimo con dolcezza [kon dolĉeca], kiu signifas "kun dolĉeco/delikateco" kaj estas uzata en muziko. Ŝi studis politikan sciencon, magistriĝis en 1975 kaj doktoriĝis en 1981. Ŝi posedas profesorecon de la Universitato Stanford kaj ricevis multajn sciencistajn distingojn.

Ek de 1989 ŝi deĵoris en la registaro de prezidento George Bush pri Sovetio kaj orienta Eŭropo. En 2000 prezidento George W. Bush igis ŝin nacia sekureca konsilisto. Post sia reelektiĝo en 2004 li igis ŝin ministro.

Rice estis inter la plej vervaj subtenantoj de la dua milito de Usono kontraŭ Irako. Ŝian konfirmon fare de la usona senato antaŭis longa debato, ĉar ŝi lerte evitis respondi kritikajn demandojn. Je la 26-a de januaro 2004 la senato konfirmis ŝin per 85 voĉoj kontraŭ 13. Tio ne estas multe, ĉar en Usono la opozicio ne principe voĉdonas kontraŭ anoj de la registaro, sed nur en okazo de seriozaj duboj pri ties taŭgeco.

La Vikimedia Komunejo havas dosierojn rilatajn al
Condoleezza Rice sub la gloso Condoleezza Rice
Elŝutita el "http://eo.wikipedia.org../../../c/o/n/Condoleezza_Rice_57ca.html"

Kategorioj: Naskiĝintoj en 1954 | Usonaj politikistoj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- العربية
- Bosanski
- Česky
- Dansk
- Deutsch
- English
- Español
- فارسی
- Suomi
- Français
- Gaeilge
- עברית
- Magyar
- Bahasa Indonesia
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- ไทย
- Türkçe
- Tiếng Việt
- 中文